RECTOR 

UNIVERSITATIS  LIPSIENSIS 

D.  OTTO  LINNE  ERDMANN 

SACRA  PENTECOSTALIA 

PIE  CELEBEANDA 

INDICIT 

INTEEPEETE 

D.  THEODORO  AIBERTO  LIEBNER 

ORD.   THEOL.  H.   T.  DECANO. 


INTRODUCTIO  IN  DOGMATICAM  CHRISTIANAM. 

PARTICULA  n. 


L  I  P  S  I  A  E 

LITTERIS  EXPRESSUM  A.  EDELMANNl. 

TYPOGRAPHI  UNIVEKSITATIS. 


13. 


Quae  liucusque  (9  —  11)  disputata  sunt,  ea  ad  initiandam  tan- 
tnmmodo  trium  Partium  introductionis  dogmaticae  quaestionem  fa- 
ciunt.  lam  ante  quam  plenius  et  accuratius  de  cogitatis  illis  divinis 
e  facto  &€av&()wniXM^  quo  genus  liumanum  servatum  est,  eruendis 
(cf.  9 — 10)  exponi  potest,  quod  Partis  II.  est,  primum  quidem 
magis  in  universum  de  fidei  scientia  verba  facienda  sunt,  quod 
cum  maxime  huius  Partis  I.  est,  ita  tamen,  ut  haec  quoque  ad  pro- 
priam  et  peculiarem  illam  operam  dogmaticam,  quae  Parte  11.  de- 
scribenda  est^  plane  ac  prorsus  spectent  neque  per  se,  nisi  Pars 
ista  II.  sequatur  —  in  qua  salus  christiana  tanquam  omnis  scientiae 
dogmaticae  conditio  necessaria  diserte  ponitur  —  vera  sint. 

Quae  quidem  universa  magis  disputatio  optime,  ut  videtur^  et 
ad  rem  ipsam  perspiciendam  accommodatissime  ab  adumhratione 
quadam  errorum  et  opinionum  praeiudicatarum  exorditur,  quae  nostra 
maxime  aetate  veram  quae  inter  fidem  et  fidei  scientiam  intercedit 
rationem  vel  impediunt  et  pervertunt,  vel  perturbant  et  obscurant. 
Quamquam,  quod  erroribus  istis  subest,  per  omnes  ecclesiae  aetates 
vario  modo  variaque  forma  veritati  impedimento  fuit. 

Falsas  autem  bas  praeiudicatasque  opiniones  quum  aut  ad  fidem 
magis  aut  magis  ad  scientiam^  qualem  supra  utramque  statuimus, 
pertinere  consentaneum  sit,  nunc  quidem  ratio  postulat,  ut  vera  illa- 
rum  vis  et  natura  significetur  ita,  ut,  quomodo  incipiant  tolli^  de- 
monstretur,  quum,  quomodo  prorsus  tollantur  et  funditus^  ipsa  de- 
mum  doctrina  dogmatica  exponi  possit. 

Facile  autem  intelligitur  ^  fieri  non  posse,  quiu  ct  falsae  illao 
de  fide  opiniones  semper  etiam  falsas  de  vera  iidei  scientia  tectas 


involutasque  contineant  opiniones,  et  falsae  contra  de  scientia  fidei 
opiniones  semper  ipsius  fidei  impedimenta  sint. 

13. 

Ut  discedamus  nunc  a  vulgari  illa,  quae  neque  ratione  neque 
vitae  usu  angustos  ejus,  qui  sensibus  percipitur,  mundi  ipsiusque  ho- 
minis  se  solum  spectantis  curantisque  fines  egreditur,  impietate  et 
non  credendi  pervicacia:  praejudicatarum  de  fide  opinionum  vis 
et  natura  aetate  nostra  praecipue  in  certa  cogitandi  quadam  longe 
lateque  diffusa  ratione  est  posita,  qua,  quidquid  in  cogitationem 
cadit,  aut  in  singulas  misere  dissolvitur  partes  aut  ad  fictam 
quandam  inanemque  revocatur  unitatem  (atomistica  illa,  haec  mo- 
nistica  ratio  dici  possit),  seu  qua,  si  rem,  ad  quam  cogitatio  per- 
tinet,  spectamus,  vim  divinam  aut  in  semet  ipsa  existimant  esse 
inclusam,  aut  per  omnem  rerum  naturam  intentam  esse  et  commeare 
(deistica  illa,  haec  pantheistica  dicatur);  quam  quidem  et  ipsam 
cogitandi  rationem  utramque  negari  non  potest  ex  parte  certe  aut 
ortam  esse  ex  impietate  animique  illa,  quae  omni  peccati  intelligentia 
destituta  est,  conditione,  aut  latentem  eam  in  se  et  inclusam  habere. 
—  Gausa  autem  et  fons  earum  oijinionum,  quae  contra  fidei  scien- 
tiam  pugnant,  est  aut  magna  quaedam  animi  in  fide  (s.  ad  credendum) 
imbecillitas  et  inertia  aut  inscientia  et  ignorantia  verae  naturae 
fidei,  quae  quidem  non  minus,  ut  mente  cognoscatur  et  intelKga- 
tur,  quam  ut  vita  et  factis  explicetur  et  comprobetur,  postnlat 

14. 

Neutram  illam  cogitandi  rationem  (atomisticam  et  monisticam), 
quum  vis  et  natura  fidei  Christianae  immutetur  vel  potius  toUatur 


ea,  quidquam  ad  res  dogmaticas  tractandas  valere,  quin  omni  pror- 
sus  ad  easdem  intelligendas  facultate  utramque  carere,  statuendum 
est.    Etenim  priori  illi  (atomisticae)  rationi  illud  proprium  et 
peculiare  est^  ut,  quum  tota  defixa  sit  et  liaereat  in  differentiis 
rerum  neque  videat  id,  quo  in  unius  rei  quasi  corpus  coalescunt 
differentiae,  omnia  dissecet  et  distrahat,  in  singulas  partes  concidat, 
atomorum  denique  instar  consideret.    Inest  igitur  in  hac  cogitandi 
ratione  omnia  dissolvens  illa  mortis  vis,  qua  ex  vivo  quodam  corpore 
toUitur  animus.  Potest  igitur  ea  - —  quum  omnino  non  possit  duas  res 
arctissimo  vinculo  et  vi  quadam  vitali  inter  sese  conjunctas  cogitare, 
—  primum  non  cogitare  neque  iritelligere  absolutam,  quae  dicitur,  uni- 
tatem  h.  e.  earum,  quae  in  Deo  insunt,  differentiarum  unitatem,  seu 
trinitatem  (cf.  praeclarum  illum,  queni  ecclesiae  theologia  in 
hac  re  habet,  terminum :  ,^TcsQL/a)(jfjOig  essentialis  s.  immanentia  et  in- 
existentia  mutua'^),  sed  necessario  Deum  tanquam  atomum  considerat, 
qua  quidem  simplici  atque  inani  Dei  notione  fieri  apparet  non  posse, 
quin  omnis  Christiana  de  Deo  doctrina,  quin  universa  dogmatica 
Christiana  pervertatur  funditus  atque  intereat.    Intelligere  illa  deinde 
et  cogitare  non  potest  aut  omnino  mysticam  illam,  quae  inter  crea- 
torem  et  hominem  ad  Dei  effigiem  creatum  intercedere  debet^  uni- 
tatem  —  haeret  enim  in  simplici  illa  deismi  morumque  notione  — 
aut  multo  minus  etiam  eam ,  quam  fides  Christiana  in  d-savihgwmo 
Christo  statuit  esse  Dei  et  hominis  unitatem  (TisQcxcofjrjo.  persoual.) ; 
non  praeterea  Christum  cuni  cunctis  fidelium  membris  conjunctum 
ita,  ut  capitis  instar  in  iis  habitans  in  unum  ojunia  consociet  ec- 
clesiae  corpus;  non  porro  eam  mentis  humanae  et  naturae,  quac  fit 
in  Deo  seu  per  Deum^  unitatem,  h.  c.  naturam  cum  mente  Deo 
unita  conjunctam  ita,  ut  ilia  instrumenti  sit  instar  apti  atque  idouei, 


per  quod  liaec  eonsilia  sua  et  voluntatem  sive  potius  divina  consilia 
et  divinam  voluntatem  perficiat  (cf.  res  ecclesiae  novissimas  et  mi- 
racula,  quae  illarum  quasi  quaedam  prophetia  sunt,  cnm  vicissim 
miracula  sine  illis  cogitari  non  possint) ;  non  denique  libertatis  ne- 
cessitatisque  unitatem,  qua  quidem  in  re  praecipue,  quanta  sit  Pe- 
lagianismi  imbecillitas ,  cernitur.  Quae  si  complectimur  cogitatione 
omnia^  destitutam  videmus  esse  hanc  rationem  vera  illa  penitusque 
res  perspiciente  et  pervidente  cogitandi  vi,  quam  fides  postulat 
idcirco,  quia  ipsa  et  intima  est,  quae  omnino  in  mente 
humana  esse  potest,  unitas  et  intima  etiam  verae  h.  e. 
ejus,  qna  singula  omnia  ad  unam  rem  referuntur,  co- 
gitandi  rationts  causa  atque  effectrix.^^) 

Contraria  prorsus  atomisticae  huic  rationi  est  altera  illa,  mo- 
nistica  seu  p antheistica,  quippe  quae  mordicus  tenens  uni- 
tatem,  non  curet  toUique  patiatur  differentias.  Gravissimae  illae 
et  verae  differentiae  resque  inter  sese  contrariae  (Deos  et  mundus 
etc),  quas  fides  Christiana  re  vera  esse  sumit  nec  temere  negando 
tollit,  sed  ad  veram  vitaeque  plenam  unitatem  conjungit  (peccati 
ratione  habita^  salute  divinitus  missa  scit  superatas  esse),  hae  igitnr 
illa  cogitandi  ratione  perpetuo  in  inonismi,  qui  dicitur,  cogitationis 
angustias  contrahuntur  ita,  ut  neque  Dei  et  mundi  ab  eo  creati 
neque  mentis  et  naturae  neque  boni  malique  differentiae  agnoscan- 
tur  aut  eum^  quem  vindicare  sibi  possunt,  locum  obtineant.  Imo 
differentia  ei  videtur  nihil  aliud  esse  nisi  momentum,  ut  dicunt,  in 
altero  membro  evanescens,  et  omnia  dialecticae  ope  adeo  moventur 
perpetuo  et  fluunt^  ut  nihil  fere  tandem,  quod  firmum  et  stabile  sit^ 
relinquatur. 

Totam   igitur   Christianam   dogmaticani  patet  id 


sibi  debere  propositum  habere  munus  atque  officium, 
u  t  hac  utraque  cogitandi  ratione  purget  perpetuo  at- 
que  liberet  religionis  argumentura  suamque  doctri- 
nam:  id  quod  haud  paucos  adhuc,  qni  rebus  dogmaticis  operam 
dantj  non  sine  magno  doctrinae  ecclesiaeque  detrimento  illato,  la- 
tere  videtur. 

15. 

Jam  vero  si  accuratins  consideramus  praejudicatas  (falsas)  illas 
de  fidei  scientia  opiniones  —  eam  autem  dicimus  scientiam,  quam 
evangelica  doctrina  statuit^  comparatam  illam  ita,  ut  fides  in  ea 
non  pereat  sed  magis  etiam  ex  ea  emergat  et  perennis  quidam  ip- 
sius  scientiae  fons  maneat  —  dupJex  invenimus  earum  genus  esse : 
unum  in  solo  pietatis  quodam  sensu  positum,  quod  in  com- 
muni  vita  est  pervulgatum,  in  theologorura  doctrina  patronos  prae- 
cipue  habet  de  Wettium,  Schleiermacherum  eorumque  disci- 
pulos  aliquot;  alterum  externa  quadam  nisum  auctoritate,  qua 
ducti  ita  fere  damnare  solent  scientiam  fidei^  ut  arrogantiae  accu- 
sent  eos,  qui  scire  cupiant  id,  quod  dumtaxat  credendum  sit. 
Utrumque  vero  hoc  genus  jam  in  universiira  dicendum  est  repu- 
gnare  veritati.  Mentis  emm^  maxime  fide  Christiana  imbutae,  quum 
sumraura  penitusque  in  ipsius  natura  insitura  desideriura  sit  unitatis 
ejus,  qua  singula  quaeque,  quibus  ipsa  fungitur,  raunera  arctissimo 
vinculo  inter  sese  contineantur  ita,  ut  nullura  excludat  alternra,  sed 
certa  quadara  naturae  lege  ac  necessitate  ununi  includat  atque  eon- 
tineat  alterum,  illa  contra  opinio  intolerabili  prorsus  raodo  distrahere 
conatur  raentis  naturara  et,  ut  in  longe  gravissinia  re  intelligendi 
facultati  oranino  locus  non  relinquatur,  postulat.     Fieri  igitur  non 

potest,  quin  lUi  a  norma  et  regula,  quam  ratione  ponunt^  re  et 
veritate  desciscant  et,  quotiescunque,  quae  ipsi  de  fide  sentiant, 
exponere  aggrediuntur^  aliquo  modo  scientiam  quandam,  quamvis 
mancam  illam  et  inchoatam  parumque  accurate  et  subtiliter  ex  ipsius 
rei  natura  haustam  et  explicatam,  promant  eaque  ipsa  re  satis 
testentur,  fidei  imbecillitatem  quandam  et  impotentiam  esse  causam, 
cur  hac  via  longius  nolint  progredi.  Et  ea  quidem,  quae  solo 
sensu  quodam  pietatis  ducitur ,  doctrina ,  quamquam  raro  et 
invita  huc  descendit,  tamen  non  potest,  quin  absolutam  illam^  quae 
fidei  subjecta  est  sive  in  qua  fides  versatur^  rem  definiat  ita,  ut  ab- 
solutam  eam  dicat  ,,esse"  aut  j^essentiam"  aut  jjcausalita- 
tem"  aut  ^vitae  principium^'  (S chlei erm.).  Qui  autem 
externa  illa  fidei  auctoritate  nituntur,  ne  in  illis  quidem  sub- 
sistunt^  sed  notiones  etiam  ^personae",  j^amoris"  etc.  adhi- 
bent,  quamquam  parum  illi  et  necessitatem  et  potestatem,  singulas 
has  notiones  ad  certae  cujusdam  theologicae  disciplinae  ac  veri 
systematis  formam  revocandi  intelligentes.  Refellitur  praeterea  ho- 
rum  opinio  maximis  illis,  qui  superioribus  ecclesiae  saeculis  a  summis 
ingeniis  virisque  et  vitae  gravitate  atque  constantia  et  intelligentiae 
excelsitate  praestantissimis  in  dogmatica  disciplina  suscepti  sunt, 
laboribus,  quos  quum  alteri  maximam  partem  inutiles  et  supervaca- 
neos  esse  contendant  eamque  ob  causam  ita,  iit  vix  firmi  quidquam 
et  certi  remaneat,  interpretari  conentur,  alteri  semel  (v.  c.  re- 
formationis  aetate)  in  omne  tempus  confectos  esse  ita,  nt  super- 
sedere  nunc  iis  possimus  —  aut  levitatis  aut  inconstantiae  crimen 
eff*ugere  nequeunt. 

Atque  negari  quidem  haudquaquam  potest,  utramque  hanc^ 
quam  significavimus,  rationem  veri  aliquid  continere  et  magni  etiam 


ad  doctrinam  dogmaticam  non  minus  quam  ad  universam  religionem 
Christianam  momenti  fuisse.  At — ut  pia  illa  sentiendi  ratio  Laud- 
quaquam  unicum  religionis  Christianae  praesidium  est  et  firmaraen- 
tum,  sed  initium  tantum  ejus  subjectivum,  in  singulorum  sen- 
tiendi  ratione  positum,  quod  ad  universam  quandam  speciem  et  for- 
mam  progredi  debet  ita,  ut  interna  illa  sensu  percepta  divini 
nnminis  comprehensio  ad  comprehendendum  illud  percipiendumque 
scientia  et  vita  voluntateque  provehatur, —  ita  altera  illa^  quae 
auctoritate  nititur,  ratio  objectivum  religionis  initium  est,  cujus 
vera  vis  et  potestas  nuUa  alia  est,  nisi  ut  ei,  quae  in  singulorum 
animis  insit,  pietati  et  religioni,  ad  libere  vim  suam  et  naturae 
accommodate  explicandam  locus  et  opportunitas  detur.  Utrique 
igitur  rationi  commune  id  vitium  est,  ut  in  inferiorem  quendam 
locum  depressa  retineatur  cogitatio.  Ceterum  probe  sentire  utram- 
que,  aliunde  sibi  quod  desit  adsciscendum  et  explendum  esse,  ap- 
paret  inde,  quod  et  Schleiermacheri  doctrina  quum  ab  ipso, 
contra  institutam  rationem,  tum  praecipue  postea  a  discipulis  et  ita 
quidem,  ut  partim  sacrae  scripturae  magis  partim  ecclesiae 
auctoritatem  sequerentur,  in  scientiam  quandam  traducta  et  con- 
versa  est,  et  altera  illa  quae  auctoritate  sola  nititur  ratio,  theo- 
sophiam,  qua  superioribus  jam  protestantismi  saeculis  doctrinam 
evangelicam  constat  haud  parum  excultam  esse,  in  dies  magis 
recipere  et  in  usum  suum  convertere  coepit.  Haud  exigua  pars 
eorum,  quae  optime  nostra  aetate  de  re  dogmatica  scri- 
pta  sunt,  huc  pertinet.^^) 

IC. 

Vera  et  necessaria  inter  fidem  et  scientiam  ratio,  quae  victrix 
ex  opinionum  illarum  tarba  et  certamine  emergit,  in  universum  cst 

ea,  ul  fides  sit  intima  creatae  hominis  personae  cum  absoluta  Dei 
persona  unio  (in  Christo  spiritus  sancti  opera  perfecta  cf.  P.  II.), 
eamque  ob  causam  perpetuus  fons  propriae  cujusdam  et  peculiaris^, 
h.  e.  quum  omnino  religiosae  tum  christianae  cognitionis 
et  vitae  sit.  —  Est  igitur  fides  in  nobis  id,  quo  tanquam  intimo 
et  principali  vinculo  humana  nostra  natura  cum  divina  conjungitur. 
Qaod  si  enim  Deas  et  homo  primum  eatenus  sejuncti  et  separati  sunt, 
ut  homo — -non  momenti  tantum  alicujus  transitusque  instar  divinae 
naturae,  se  ipsam  in  mundo  explicanti  et  quasi  propaganti^  inserviat 
(cf  pantheism,,  panlogism.,  determinism.),  sed^  ut  vere  creatus  sit 
idque  consilio  eo,  ut  personae,  sua  sponte  et  libere  agentis,  vi  et  po- 
testate  indutus  se  non  minus  in  Deo  quam  Deum  in  se  habeat ;  v  e  I 
si  porro  libertatis  illius  abusu  et  nati  inde  peccati  culpa  hominis  cum 
Deo  divortium  est  factum:  fides  contra  et  inde  a  principuo  con- 
ciliat  utrumque  et,  peccato  diremptione  facta,  reconciliat.  Est  enim 
fidei  ea  vis  et  potestas,  ut  ejus  ope  —  Deo  pro  initiali  sua  se  com- 
municandi  vnluntate  ad  hominem  se  convertente  et  hominem  ad  se 
convertente  —  homo  hac  divina  vi  et  communicatione  imbutus  ex 
intimo  ipsius  animo  ad  Deum  convertatur:  eamque  ob  causam  Deus 
ipse  auctor  et  eifector  fidei  dici  potest.  Jam  vero  quum  fieri  non 
possit,  quin  et  haec  Dei  sui  ipsius  communicatio  et  revelatio,  ut- 
pote  ab  absoluta  persona  proficiscens  mentis  et  vitae  sit  plena 
(theoret.  et  pract.)  et  idem  in  homine,  fidei  ope  illud  beneficium 
accipiente,  efficiatur;  quumque  porro  fides  divinae  humanaeque  na- 
turae  unitas  sit  ea,  ex  qua  tanquam  ex  principio  et  fonte  suo  uni- 
versa  hominum  religio  manat  et  certa  quadam  via  et  ordine  con- 
formatur  atque  excolitur:  necessario  sequitur,  fide  non  minus 
cognitioni  et  intelligentiae  quam  vitae   et  actioni  hominis 


certuiii  aliquod  Huinus  patrandum  imponi.  Et  hujus  quidem 
rationis  pars  ea,  quae  ad  vitae  actionem  pertinet,  (quain  sanctiii- 
cationem  ordo  ab  ecclesia  praescriptus  salutis  script.  sac.  duce  ap- 
pellat)  a  neinine  fere  non  agnoscitur.  Non  minus  vero  altera 
etiam  illa,  quae  intelligentia  continetur,  si  quidem  liic  quoque 
perspicuitas  expetenda  et  omnis  rei  ipsius  tollenda  discordia  est, 
scriptura  sacra  dnce  ^^)  agnosci  et,  ut  in  ecclesiae  soteriologia,  sic 
liic  quoque  falsus  pariter  Augustinismus  i.  e.  physicismus  etliicae 
expers  ac  Pelagianismus  superari  debet.  Quemadmodum  enim, 
secundum  veram  salutis  doctrinam,  nuUi  omnino  Lomini ,  nedum 
Cliristiano  bonum  aliquod  divinitus  offertur  tam  promptum  atque 
paratum  5  ut  nibil  amplius  opus  sit  ,  nisi  ut  accipiatur ,  sed 
contra  illud  ,  quantumvis  per  semet  ipsum  beneficium  merum 
sit  Dei  gratia  per  Cliristum  in  fide  acceptnm,  ipsius  tamen  ho- 
minis  opera  indiget  eatenus ,  ut,  quae  in  fide  potentialiter  in- 
sunt ,  ea  Spiritu  sancto  moderante  voluntatis  constantia  in  vitam 
transferantur,  quemadmodum  igitur  justitia  Christi  in  fide  posita 
et  donata  opera  simul  et  facta  fidei  ad  vitae  sanctitatem  et  ad 
patrandum  perficiendumque  proposita  et  imperata  sunt:  ita  non 
minus  intelligendum  est,  ne  cognitionem  quideni  religiosam  rem  ab 
initio  per  se  jara  paratam  atque  perfectam  esse,  sed  hic  quoque 
divinitus  aliquid  in  fide  donatum  et  eam  ipsam  ob  causam  impera- 
tum  atque  propositum  pioque  cognoscendi  sciendique  studio  Spiritu 
sancto  moderante  perpetrandum  esse.  Fides  ut  ad  voluntatem 
et  vitae  usum  (practice)  est  mortua,  si  caret  operibus,  ita  ad  in- 
telligentiam  et  rationem  (theoretice)  est  mortua,  si  destituta  est 
scientia.  Scientia  est  opus  fidei  effectuni  patratumque 
in  mente,  i  n  t  elli  g  en  ti  a  et  ratione.  Quum  autem  nemini  noii 

fidelium,  pro  sua  cuique  facultate,  lioc  opus  iinperatum  sit,  tum 
omnium  maxime  et  potissimum  ecclesia  id  debet  perficere  per- 
fectique  fructum  singulis  pro  singulorum  viribus  et  muneribus  tri- 
buere  in  confessione  et  theologia  eccle siasti ca.  Est 
enim  ecclesia  instar  omnium,  qui  et  fide  et  fidei  scientia  prae- 
diti  sunt. 

Atque  vulgari  quidem  illo  seu  anthropologico  raodo^  quo  ali- 
quid  scire  se  ipsum  dicitur  posse,  fidem  quoque,  et  quae  et  qualis 
ipsa  sit,  scire,  non  negatur  neque,  nisi  forte  omnino  illud  s e  ipsum 
scire  tolli  volunt,  negari  potest.  At  utrum  ei  theologica 
(stricto  sensu)  etiam  et  huic  conveniens  theanthropologica 
scientia  jure  tribui  possit,  quaeritur.  Ne  hoc  quidem  contendimus 
Christianae  fidei  posse  dubium  esse.  Quum  enim  illa  ipsa  vera 
sit  divinitatis  objectivae  subjectivaeque  humanitatis  in  homine  uni- 
tas^  necessario  concedendum  est,  jam  ab  initio  in  fide  et  primitus 
ejus  rei,  in  qua  versatur  et  quam  credit,  inesse  conscientiam^  neque 
potest  profecto  fides^  qua  creditur,  esse  sine  fide,  quae  cre- 
ditur.  Quapropter  si  ea,  quae  hac  conscientia  continentur,  dili- 
genter  religioseque  animo  effinguntur  et  ad  certae  cujusdam  formae 
speciem  evolvuntur  et  excoluntur,  scientia  ita  orta  objectiva  est  et 
ad  rem  ipsam  pertinens,  neque  magis,  quin  talis  sit,  dubitabit, 
quam  in  fidem  ipsam  cadit  dubitatio. 

17. 

Deus  se  revelando  h.  e.  communicando  —  nam  non  se  revelat 
Deus  nisi  se  communicando  —  in  fide  ipse  se  ponit  tanquam  ac- 
tuosum  et  solidum  cognoscendi  principium,  quo,  ut  datur,  ita  im- 
peratur  etiam  aliquid,  non  aliter  atque  (si  formara  spectaraus)  iu 

vita  et  voluntate  homiiiis  idein  prorsus  gratia,  quae  jcccr  i^oxr^ 
appellatur,  fieri  eonstat.  Postquam  enim  Deus^  perfectus  ille  sem- 
per  in  se  —  i.  e.  absolutae  mentis  et  veritatis  absolutique  amo- 
ris  et  boni  aeterna  vita  atque  essentia  —  posuit  se  in  nobis  et  do- 
micilium  collocavit  eo  consilio,  ut  vi  revelationis  reverasit  in  nobis, 
fides  huic  voluntati  ejus  non  refragatur,  sed  libenter  ei  in  intima 
animi  parte  locum  concedit  et  credit  se  totam  ei  atque  committit. 
Atque  ita  fit,  ut  Deus  revelationis  ope  in  fide  se  bominis  tanquam 
veri  bonique  principiiim  ponat,  utque  bomo  id,  quod  inde  a  prin- 
cipio  et  primitus  a  Deo  est  positum,  intelligentia  et  vita  ad  pro- 
positum  finem  perducere  et  quodammodo  Deum  ipsum,  divinae  in- 
telligentiae  seu  veritatis  ac  vitae  divinae  particeps,  in  se  continuare 
possit  et  debeat.  Perfici  autem  posse  patet  hoc  opus  summum 
atque  mirificum  divini  tantum  illius  ipsius  principii  ope  et  perpetua 
praesentia  —  ex  fide  et  per  fidem  — ,  a  quo  universa  haec  causa 
de  qua  agimus  i.  e.  religio  et  salus  exorsa  et  profecta  est;  idque 
ipsum  quum  fit,  praeclara  illa,  quam  quaerimus,  emergit  atque 
efficitur  scientia  et  vitae  actio  ex  fide  nata  et  fide  imbuta. 

Dicere  cum  seriptura  sacra  licet^  Deum  ipsum  in  fide  tanquam 
cibum  se  praebere  homini,  intelligentia  ab  hoc  et  vita  assimilandum 
sibi,  h.  e.  inter  rem  divinitus  impertitam  homini  et  animum  hominis 
recipientem  eam  eadem  interest  ratio  atque  inter  alimenta  et  corpus 
recipiens  ea,  quae  quidem  penitus  ex  veritate  hausta  naturae  simili- 
tudo  ad  animum  et  mentem  translata  per  totam  scripturam  sacram 
pertinet.  Hinc  vera  anthropologia,  hinc  intima  quum  uuiversae  re- 
ligionis  tum  Christianae  praecipuc  saiutis  doctrinae  vis  et  potestas 
disci  atque  intelligi  potest.  Cf.  Joh.  6/  22  —  35:  „o  (^nog  rov 
d^tov  6  xaTa(3aivtov  tK  lov  ovi^avov"  ct  IJ.  simiJ. ;  poi  ro  universam 

Pduli  de  jiistificatione  doctrinam  -^).  Perceptum  hoc  plane  cogni- 
tumque  liabebant  Reformatores  nostri  penitusque  imbuti  erant  liac 
intelligentia.  Nimirum  ita,  si  verum  quaerimus,  instituti  et  com- 
parati  sumus^  ut  Deo  ejusque  sui  ipsius  communicatione  taiiquam 
vera  et  naturae  nostrae  (quippe  cui  principaliter  im)si  imago 
divina)  accommodata  substantia  explendi  simus  neque  quidquam 
omnino  aut  vere  boni  aut  meriti  per  nosmet  ipsos  habeamus, 
sed  donandi  lioc  divinitus  et  pascendi  simus.  Quare  verissime  ve- 
terum  aliquis  ecclesiae  doctorum  dixit:  5,nisi  exinaniti  aperto 
animae  ore  ad  expetendam  Christi  gratiam  accedimus,  non  sumus 
Christi  capaces."  Bonamur  autem  hac  substantia  hoc  ipso  consilio, 
primum  quidem  ut  iiberemur,  deinde  ut  iam  libera  eam  voluntate 
tanquam  nostram  vindicemus  nobis^  in  usum  nostrum  convertamus, 
assimilemus  denique  naturae  nostrae.  Effici  autem  id  nulla  alia  re 
potest  quam  fide,  cuius  veram  naturam  constat  in  libertate  con- 
sistere  (Augustinus:  j^nemo  credit  nisi  volens").  Finis  deni^pe 
quo  omnis  ea,  quae  postulatur  a  nobis,  opera  tendit,  est^  iit  sub- 
stantia  illa  divinitus  impertita  transeat  in  nos  ita,  ut  cibus  tran- 
sit  in  vitam  corporis.  Atque  si  eam  spectamus  partem,  quae 
vita  et  actione  continetur,  quod  hic  nobis  impositum  munus  est,  id 
ad  Deum,  absolutum  illud  bonum  et  solam,  quae  divinitus  vere  in 
nobis  inest,  boni  substantiam,  pertinere  apparet;  quod  quidem  ec- 
clesiae  de  justificatione,  regeneratione,  sanctificatione  doctrina  do- 
cetur»  Quod  autem  in  absolutum  bonum  cadit,  id  eodem  iure  di- 
cendum  est  in  absolutum  etiam  verum  (s.  absolutam  veri  substan- 
tiam)  et  eam^  qua  intelligere  illud  possimus ,  rationem  et  formam 
cadere.  Ut  autem  alterum  nullo  modo  sejungendum  ab  altero,  sed 
ismul  perpetuo  utrumque,  \it  et  vita  et  intelligentia  propius  sesnper 


ad  divinae  illius  substantiae  siiiiilitudinern  accedat,  perftciendum  est, 
ita  illud  inter  utrumque  est  vinculum  illaque  ratio,  ut  et  detur  con- 
tinuo  aliquid  mutuo  et  accipiatur  li.  e.  voluntas  per  fidem  divinitus 
alta  et  pasta  opituletur  intelligentiae  et  intelligentia  voluntati.  Hinc 
vero  jam  sponte  etiam  vera  Cliristiana  cognoscendi  doctrina 
verumque  de  animi  nostri  categoriis  et  divini  percipiendi  com- 
preliendendique  facultate  judiciuin  emergit  et  sequitur.  Etenim  tum 
deraum  apparet  formas  intelligentiae  nostrae  sive  categorias  nostras 
absolutae  veri  substantiae  participes  fieri  et  compotes,  quum  per 
fidem  religione  imbuantur,  vel  potius,  quum  universa  intelligentia 
nostra  fidei  plena  et  religionis  fiat,  b.  e.  fiat  id,  quod  per  se  est 
substantialiter  et  principaliter,  nimiruin  ad  quod  ipsa  primitus  a  Deo 
sui  ipsius  communicationem  S5?ectante  facta  et  conformata  est  (Augii- 
stinus :  „Tu  creasti  nos  ad  Te"  etc).  Nam  neque  agnosciinus  Deum 
nisi  per  Deum,  neque  amamus  Deum  nisi  per  Deum.  Fides  ipsa 
perpetuum  est  semen  quasi  atque  initiuin  divinae  nobiscum  commu- 
nicandae  intelligentiae,  id  quod  significatur  voce  illa:  credo^  ut 
intelligam.  Nomine  igitur  fidei  scriptura  sacra  ejusque  auctori- 
tatem  sequens  ecclesia  et  intimam  unitatera  et  profundissimum  uber- 
rimumque  fontem  duplicis  illius,  quod  Cbristiana  religione  singulis 
intelligentia  et  vita  perficiendum  imponitur,  muneris  indicare  voluit. 
—  Subtilius  quispiara  oinnia  quae  bucusque  disputata  sunt  in  unum 
comprebensurus  dicere  possit:  boininem  in  rebus  summis,  religionem 
spectantibus,  esse  quasi  formam^  sive  bominem  per  fidein  se  Deo 
praebere  tanquara  forinain  spiritualein ,  divina  veritatis  et  bonitatis 
substantia  explendain;  atque  si  banc  sententiam  recipiainus,  baec 
„forma"  b.  1.  non  res  sit  cogitatione  tantnm  bcta  et  infonnatci,  sed 
vera  et  solida;  vim  enim  significet  et  potestatem  personalitatis  illins, 


quae  intelligeiitia  et  voluntate  fonnam  se  absolutae  substantiae  ef- 
ficere,  vel  potius  a  Deo  ejusque  sui  ipsius  communicatione  effici 
se  pati  et  potest  et  debet.  In  N.  T.  in  lianc  sententiam  fere 
aliquoties  dictum  esse  videtur  axevog^^).  Tum  liberari  etiam  vide- 
mus  notionem  religionis  omnibus  illis,  quibus  parum  accurate  et 
plene  ejus  natnra  designabatur ,  detinitionibus ,  ut  physica  illa 
Schleiermacheri,  logica  Hegelii,  aesthetica  de  Wettii,  mo- 
rali  denique  Kantii^").  Pelagianismum  autem  (quum  antiquum^  tum 
recentiorem  longe  lateque  vagantem,  aeque  theoreticum  ac  practicum) 
utpote,  si  verum  quaerimus,  opinantem,  hominem  posse  divinam  illam 
substantiam  h.  e.  verum  et  bonum,  quod  scriptura  sacra  docet  divi- 
num  mentis  esse  pabulum  assimilandum  homini,  exse  ipso  pro- 
creare,  superatum  hac  ratione  esse  utrinque  intelligitur. 

18. 

Per  communicationem  sui  divinam,  quae  non  excipitur  et  per- 
cipitur  nisi  fide  fideique  soli  conceditur,  fides  jam  in  semet  ipsa 
habet  et  continet  vivum  aliquod  et  quasi  praegnans  initium  ac 
semen  cognitionis  Dei  objectivae  seu  punctum  quasi  aliquod,  qnod 
dicunt,  saliens  ejusdem  cognitionis,  quod  scientiae  opera  illa  fide 
nisa  in  homine  ipso  crescere  sensim  et  dilatari  eaque  ipsa  ratione 
homini  magis  magisque  proprium  fieri  atque  cura  homine  coalescere 
debet.  Praeclare  hoc  sensu  Augustinus:  „Crescat  ergo  Deus,  qui 
semper  perfectus  est,  crescat  in  te;  quanto  enim  magis  intelligis 
Deum  et  quanto  magis  capis,  videturin  te  crescereDeus. 
Lumen  ipsum  Dei  crescit  in  te."  Quod  quidem  lumen 
Dei  in  nobis  nihil  aliud  est,  quam  Deus  ipse  —  fidei  nostrae 
praesens  seque  nobiscum  conimunicans  —  ut  sui  sibi  conscius, 

se  ipsum  sciens  et  cognoscens.  Deus,  semetipsum  no- 
biscum  communicaturus,  profecto  non  alio  modo  in  nobis  est,  quam 
qno  ipse  vere  est  Deus  seu  persona  absoluta,  i.  e.  ut  mens 
divina,  spiritualis,  sui  sibi  conscia  seque  ipsam  intuens,  id  quod 
mentis  seu  spiritus  personalis  in  universum,  summe  vero  et  absolute 
mentis  divinae  proprium  est.  Haec  Dei,  in  nobis  se  ipsum  nobis- 
cum  communicaturi  nobisque  intime  praesentis,  sui  ipsius  cognitio 
et  scientia  continuo  nostram  fide  nisam  Dei  cognitionem  et  sci- 
entiam  provocat  et  quasi  sollicitat;  Deus  fide,  utpote  solo  Deum 
excipiendi  in  nobis  instrumento,  ad  co  n-s  cienti  am  (i.  e.  Mitwissen, 
si  verbo  ita  uti  licet)  ejus  cognitionis^  qua  se  ipsum  cognoscit  et  in- 
tuetur,  trahere  nos  vult  atque  evehere.  — 

Quomodo  autem  haec  omnia  revera  fieri  nequeant  nisi  in 
Christo  neque  per  se  stare  [possint,  quaeque  inde  dogmaticae 
Christianae  ratio  sequatur,  Parte  II.  exponendum  est. 

Jam  indicenda  Vobis  sunt,  Commilitones  Carissimi,  solemnia 
sacra  Pentecostalia ,  quibus  Spiritum  Sanctum,  a  Patre  Filioque 
procedentem,  ecclesiae  conditorem  et  sustentatorem  potentissimum, 
imiversae  vitae  pariter  atque  doctrinae  Christianae  moderatorem  op- 
timum  et  unice  verum,  colimus  ejusque  dona  ac  beneficia  summa 
et  sanctissima  pie  celebramus.  Quod  ut  recte  et  ad  verae  aeter- 
naeque  salutis  fructum  percipiendum  accommodatissime  inter  nos 
fiat,  Eundem   Spiritum  Sanctum  enixe  precamur. 

P.  P.  in  Universitate  Lipsiensi  Domin.  Exaudi  a.  S.  MDCCCLV. 

